***ภารกิจล้างพันธุ์นรก*** (ญี่ปุ่น: テラフォーマーズ; อังกฤษ: Terra Formars) เป็นซีรีส์มังงะญี่ปุ่น ที่เขียนโดย *ยู ซาซูกะ* และวาดภาพประกอบโดย *เค็นอิจิ ทะจิบานะ* โดยเป็นผลงานที่ได้รับการตีพิมพ์อย่างต่อเนื่องในนิตยสาร *วีกลียังจัมพ์* ของสำนักพิมพ์ชูเอชะ ในปี ค.ศ. 2011

ในปี ค.ศ. 2014 ได้มีการเปิดตัว โอวีเอสองชุด โดยใช้เรื่องราวของภาค *Bugs II* และมีอนิเมะซีรีส์ทางโทรทัศน์ในปีเดียวกัน โดยใช้เรื่องราวของภาค *Annex I* เป็นหลัก และมีภาคต่อออกมาในชื่อ *Terra Formars: Revenge* ในปี ค.ศ. 2016

ต่อมา ได้มีภาคแยกของมังงะออกมาในชื่อ *Terra for Police* เมื่อวันที่ 10 พฤษภาคม ค.ศ. 2014 ใน*จัมพ์เอ็กซ์*

ในส่วนของ ภาพยนตร์คนแสดง(Live Action) ได้รับการกำกับโดยทะกะชิ มิอิเกะ ออกฉายในปี ค.ศ. 2016 ในชื่อ *ภารกิจล้างพันธุ์มฤตยู*

โครงเรื่อง
----------

### ในอดีต

ในยุคคริสต์ศตวรรษที่ 21 บนโลกมนุษย์นั้นกำลังประสบปัญหาจำนวนประชากรล้นโลก
เหล่านักวิทยาศาสตร์จึงริเริ่มภารกิจแปลงพื้นสภาพดาวอังคารให้มนุษย์สามารถอาศัยอยู่ได้ ในชื่อภารกิจ "เทอร์ร่าฟอร์มิ่ง″ ภายใต้การนำของ *U-NASA*
โดยการส่งพืชจำพวกมอส ไปกับแมลงสาบ ที่จะทำหน้าที่ในการเปลี่ยนแปลงสภาพแวดล้อมของดาวอังคาร

500 ปีผ่านไป ทาง U-NASA ได้ทำการส่งเจ้าหน้าที่หกคนไปดูความคืบหน้าของโครงการนี้ด้วยยาน *Bugs I* แต่ปรากฏว่าเหล่าเจ้าหน้าทั้งหกกลับโดนทำร้ายและสังหารโดยเจ้าสิ่งมีชีวิตที่มีร่างกายแข็งแรงกำยำลักษณะคล้ายมนุษย์ มีความว่องไวและคล่องแคล่วอย่างมาก ซึ่งความจริงแล้วพวกมันก็คือ "เทอร์ร่าฟอร์มารส์" หรือ "แมลงสาบ" ที่ถูกส่งมายังดาวดวงนี้เมื่อ500ปีก่อนแล้วนั่นเอง

### ภาค บั๊กส์ ทู

หลายปีต่อมา ยาน *BUGS II* ถูกส่งไปยังดาวอังคารในการทำภารกิจบุกเบิกพื้นที่บนดาวอังคาร และสืบหาเบาะแสว่า "อะไร" คือสิ่งที่สังหารเจ้าหน้าที่ของยาน Bugs I

โดยสมาชิกในการเดินทางในครั้งนี้มีเพียง
*ดี.เค. เดวิส* และ *จาง หมิงหมิง* ซึ่งเป็นกัปตันและรองกัปตันเท่านั้นที่เป็นคนของ U-NASA โดยตรง นอกนั้นคือคนที่สมัครมาด้วยความจำเป็นต่างๆนาๆ ไม่ว่าจะหนี้สิน หนีจากชีวิตที่โหดร้าย ป่วยใกล้ตาย ฯลฯ แต่ในการสมัครเข้ามาเป็นลูกเรือนั้น จะถูกคัดเลือกผ่าน "การผ่าตัดตัดต่อพันธุกรรม" หรือ "การผ่าตัดบัคส์" เพื่อที่จะไว้ใช้ป้องกันตัวบนดาวอังคารได้ ทำให้มีเพียงเหล่าคนที่เหมาะสมเท่านั้นที่จะได้ไปกับยาน โดยคนของยาน BUGS II ทั้งหมดจะมีพันธุ์กรรมของสัตว์จำพวกแมลงอยู่ในตัว

ในการเดินทางนี้มี *โคมาจิ โชคิจิ* เด็กหนุ่มชาวญี่ปุ่นอดีตนักโทษเยาวชนที่เข้าร่วมโครงการเพียงเพราะอยากปกป้อง *อากิตะ นานาโอะ* เพื่อนในวัยเด็กของเขาที่เข้าร่วมโครงการเพื่อเอาเงินไปใช้หนี้ของพ่อเลี้ยงของเธอที่ตายไปแล้ว พร้อมกับ *ฮิรุมะ อิจิโร่* เด็กหนุ่มยากไร้ที่เข้าร่วมโครงการเพื่อนำเงินไปเลี้ยงน้อง ๆ และเดินทางไปกับเหล่าลูกเรือต่างชาติอีก 12 คน

### ภาค แอนเนกซ์ วัน

ในปี ค.ศ. 2619 *โคมาจิ โชคิจิ* ได้เดินทางมายังประเทศไทยในฐานะกัปตันยาน
Annex I พร้อมกับ*มิเชล เค. เดวิส* ลูกสาวของดี.เค.เดวิส ที่เป็นรองกัปตัน เพื่อมาตามหา *ฮิซามารุ อาคาริ* เด็กหนุ่มผู้มีพันธุกรรมแมลงตั้งแต่กำเนิด มาเข้าร่วมโครงการ

ตัวละครหลัก
-----------

### ***ลูกเรือยาน BUGS II***

**โคมาจิ โชคิจิ**
สัญชาติ : ญี่ปุ่น ญี่ปุ่น

อายุ : 22 ปี (ค.ศ. 2599), 42 ปี (ปัจจุบัน)

สิ่งมีชีวิตพื้นฐาน : ต่อหัวเสือยักษ์

ตัวเอกของเรื่อง ปกติแล้วไม่ชอบเรื่องการต่อสู้แต่รักความยุติธรรมเป็นอย่างมาก เมื่อตอนอายุ 15 ได้ไปเห็นนานาโอะคนที่ตนรักกำลังถูกพ่อเลี้ยงทำร้ายร่างกายจึงเข้าไปฆ่าตายด้วยมือเปล่า หลังจากที่ออกจากเรือนจำเยาวชนแล้ว ก็คอยติดตามนานาโอะจนมาเข้ารับการผ่าตัดบั๊กครั้งนี้ (ค.ศ.2599) ภายหลังกลายมาเป็นกัปตันยาน ANNEX 1 และหัวหน้าทีมญี่ปุ่นด้วยในตัว

**อิชิโระ ฮิมารุ**
สัญชาติ : ญี่ปุ่น ญี่ปุ่น

อายุ : 18 ปี (ค.ศ.2599) , 38 ปี (ปัจจุบัน)

สิ่งมีชีวิตพื้นฐาน : ริ้นนิทรา

เป็นอีกคนที่รอดมาจากยาน BUGS 2 มาได้ เดิมถูกส่งมาเพื่อทำภารกิจคือนำไข่แมลงสาบกลับไป แต่กลับโดนเหล่าแมลงสาบโจมตีเสียก่อน แต่ก็ด้วยพลังของสิ่งมีชีวิตพื้นฐานของเขาที่ต่อให้บาดเจ็บแค่ไหน(ไม่ใช่ร่างกายฉีกขาด)ก็สามารถฟื้นขึ้นมาได้ด้วยน้ำเปล่า ทำให้ตัวเขารอดมาได้ ในวัยเด็กเป็นคนเรียนดีแต่ยากจนอย่างมาก มีพี่น้องต้องดูแลมากมาย และโดนหลอกว่าทำผู้หญิงท้องจึงไม่ติดมหาวิทยาลัยและโดนไล่ออกจากโรงเรียน

**อากิตะ นานาโอะ**
สัญชาติ : ญี่ปุ่น ญี่ปุ่น

อายุ : 22 ปี

สิ่งมีชีวิตพื้นฐาน : หนอนไหม

เคยได้รับการทารุณกรรมจากพ่อเลี้ยง เป็นคนปากร้ายแต่ใจดี เข้าร่วมโครงการบั๊กเพื่อเอาเงินไปใช้หนี้ที่พ่อก่อไว้ พลังของเธอนั้นสามารถปล่อยเส้นใยไหมที่เบาบางแต่แข็งแรงอย่างเหลือเชื่อ

**โดนาเทลโล่ เค. เดวิส**
สัญชาติ : สหรัฐ สหรัฐอเมริกา

อายุ : 30 ปี

สิ่งมีชีวิตพื้นฐาน : มดกระสุน

กัปตันทีมของยาน BUGS 2 และเป็นพ่อของมิเชล เค. เดวิสด้วย เขามีพลังของมดกระสุน มดที่ขึ้นชื่อว่ากัดเจ็บที่สุดในโลก ทำให้เขาที่พลังมหาศาล สามารถฉีกแมลงสาบเป็นชิ้นๆได้อย่างง่ายดาย

**เทียน**
สัญชาติ : ไทย ไทย

อายุ :21 ปี

สิ่งมีชีวิตพื้นฐาน : ตั๊กแตนทะเลทราย

เพื่อนสนิทของโคมาจิจากการเดินทางครั้งนี้ เกิดในภูเขาเลียบชายแดนไทย-พม่า ไม่มีทะเบียนสำมะโนครัว เข้ามาในเมืองใช้ชีวิตแบบข้างถนนเพื่อที่จะตามหาเพื่อนสมัยเด็กที่หายไปที่ภายหลังรู้มาว่าโดนหลอกมาขายตัวจนป่วยเป็นโรคบางอย่างเสียชีวิต
เทียนมีพลังของตั๊กแตนทะเลทราย ทำให้มีพลังเตะที่ร้ายกาจ สามารถสังหารแมลงสาบให้ตายได้โดยการเตะเพียงครั้งเดียว พลังของเขาโดนขโมยไปใช้ในพวกแมลงสาบด้วย

**จาง หมิงหมิง**
สัญชาติ : จีน จีน

อายุ : 27 ปี

สิ่งมีชีวิตพื้นฐาน : ตั๊กแตนตำข้าว

รองหัวหน้าทีมของยาน BUGS 2 ที่มีพลังของตั๊กแตนตำข้าว ทำให้แขนสองข้างของเธอเป็นเหมือนกับตั๊กแตนตำข้าวที่แหลมคม

**ก็อด ลี**
สัญชาติ : อิสราเอล อิสราเอล

อายุ : 26 ปี

สิ่งมีชีวิตพื้นฐาน : แมลงตด

อดีตนักรบในอิสราเอลที่ช่ำชองการต่อสู้อย่างมาก เขามีพลังของด้วงดิน ที่สามารถผสมสารเคมีไฮโดนเจนเพอร์ออกไซด์ กับไฮโดรควิโนนในร่างกายกลายมาเป็นเบนโซควิโนนและพ่นออกมาทางฝ่ามือ ส่งผลให้เกิดการระเบิดที่รุนแรงและมีอุณหภูมิที่สูงมาก

**มาเรีย วาเรน**
สัญชาติ : รัสเซีย รัสเซีย

อายุ : 24 ปี

สิ่งมีชีวิตพื้นฐาน : ด้วงคีมเจ็ดสี

หนึ่งในลูกทีมของยาน ที่มีพลังของด้วงคีมเจ็ดสี

**วิคตอเรีย วู้ด**
สัญชาติ : แอฟริกาใต้ แอฟริกาใต้

อายุ : 19 ปี

สิ่งมีชีวิตพื้นฐาน : ต่อแมลงสาบมรกต

สมาชิกของทีมที่มีวัตถุประสงค์แอบแฝงคือนำไข่แมลงสาบกลับไปยังโลกเหมือนกับอิจิโระ เธอสามารถต่อยแมลงสาบและทำให้พวกมันถูกควบคุมได้ด้วยพลังของเธอ

การตอบรับ
---------

ผลงานชุดนี้ได้รับเลือกให้เป็นอันดับหนึ่งในสุดยอด 20 มังงะของ*โคะโนะมังงะงะสุโก้ย!* โดยการสำรวจจากกลุ่มผู้อ่านชาย

อ้างอิง
-------

1. ↑  "Terra Formars OVA & TV Anime's Teaser Streamed". Anime News Network. March 22, 2014. สืบค้นเมื่อ April 29, 2014.
2. ↑  "Terra Formars Spinoff Manga to Start on May 10". Anime News Network. April 9, 2014. สืบค้นเมื่อ April 29, 2014.
3. ↑  "Terra Formars Gets Live-Action Film by Takashi Miike". *Anime News Network*. February 6, 2015. สืบค้นเมื่อ February 7, 2015.
4. ↑  "Top Manga Ranked by Kono Manga ga Sugoi 2013 Voters". *Anime News Network*. 2012-12-10. สืบค้นเมื่อ 2013-09-04.

แหล่งข้อมูลอื่น
---------------

* アニメ『テラフォーマーズ リベンジ』公式 ที่ทวิตเตอร์
* 映画『テラフォーマーズ』オフィシャル ที่ทวิตเตอร์
* 映画『テラフォーマーズ』 ที่เฟซบุ๊ก
* テラフォーマーズ 3DS ที่ทวิตเตอร์
* Manga official site
* Anime official site